《晚行书所见》
宋代·丘葵

夕阳半落红犹在，寒月初升白未匀。
流水孤村天欲暮，颓檐败壁野无人。
雀衔遗芥营巢急，蛛绎新丝织网频。
欲问前朝无故老，髑髅落地路荆榛。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。